
Ministru kabineta sēdes protokollēmums

Informatīvais ziņojums "Par atļauju Zemkopības ministrijai (Valsts augu aizsardzības dienestam) uzņemties papildu valsts budžeta ilgtermiņa saistības, īstenojot Vienotā tirgus programmas projektu “Kapacitātes stiprināšana administratīvo datu avotu izmantošanai, lai apkopotu un sniegtu statistikas datus par augu aizsardzības līdzekļu izmantošanu lauksaimniecībā 2026. pārskata gadā Latvijā"

· 1. Pieņemt zināšanai iesniegto informatīvo ziņojumu.
· 2. Atļaut Zemkopības ministrijai (Valsts augu aizsardzības dienestam) uzņemties papildu valsts budžeta ilgtermiņa saistības 68 736 EUR apmērā (Eiropas Komisijas finansējums 65 299 EUR un valsts budžeta līdzfinansējums 3 437 EUR), lai īstenotu Vienotā tirgus programmas projektu “Kapacitātes stiprināšana administratīvo datu avotu izmantošanai, lai apkopotu un sniegtu statistikas datus par augu aizsardzības līdzekļu izmantošanu lauksaimniecībā 2026. pārskata gadā Latvijā
· 3. Zemkopības ministrijai šī protokollēmuma 2. punktā minētā projekta īstenošanai normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no budžeta resora  “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 42 616 EUR apmērā, tai skaitā 3 437 EUR valsts budžeta līdzfinansējuma nodrošināšanai un 39 179 EUR valsts budžeta priekšfinansējuma nodrošināšanai.
· 4. Zemkopības ministrijai (Valsts augu aizsardzības dienestam) pēc šī protokollēmuma 2. punktā minētā projekta pabeigšanas un noslēguma maksājumu saņemšanas no Eiropas Komisijas nodrošināt līdzekļu ieskaitīšanu valsts pamatbudžeta ieņēmumos piešķirtā valsts budžeta priekšfinansējuma apmērā.

